ce en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky kk ky ru ky hbs_cyr ky ru tyv ky be ky ky ky be ky hbs_cyr sah ky ky bg ku ky ru ky ky ky ky ky ky ru ky ky ky ky ru ky ru ru ru tk ru ru ru ky ru tt ru ru ru ru ru ky bg ky ru ky ru ky tt ru ru ky ru ru ky ru ky ru ru ru uk ky ru ky ru ky ru ky ru ky ru ru ru ru ru ru ru ru ru kk ru ky ky ru uk ru
"Агым", 24.07.09 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ушул жума соңунда Биринчи май райондук сотунда "Акыйкат үчүн" кыймылынын лидери, мурунку тышкы иштер министри Аликбек Жекшенкуловго байланыштуу соттук териштирүү башталды. Белгилүү болгондой, Жекшенкуловго министр кезинде Кытай грантын пайдаланууда мамлекетке зыян келтирген жана анын тапанчасы менен Таласта түрк ишкери атып өлтүрүлгөн деген кылмыш иштери козголгон. Бир да пенде жабыркоочу да, жабыркатуучу да болбосун. Кийинки кезде айрым маалымат каражаттары азыр абактагы экс-министрдин ден соолугу анча жакшы болбой жатканын жазган. Эң аянычтуусу, эмнегедир акыркы учурларда Аликеден оппозиционер достору да акырындап алыстап баратат.
Акыйкатчы институту алдындагы укук коргоочулар кеңеши Турсунбек Акунга кайрылып, 23-июлда президенттик шайлоого байкоо жүргүзбөөнү сунуштаган. Укук коргоочулар кеңешинин пикиринде, Акыйкатчынын аппараты "Мамлекеттик кызмат жөнүндөгү" мыйзам чегинде иштейт. Акыйкатчыга Жогорку Кеңештин таасири чоң. Ошондуктан Акыйкатчы тараптан байкоо жүргүзүү жарандык коомдун көзкарандысыз байкоосуна атаандаш катары пайдаланылышы мүмкүн дешет алар. Эгер мындайы бар болсо, анда Кыргызстанга Акыйкатчы институтунун кереги не?
Президент "А" десе, элчи "Б" дейт
31-июлда Чолпон-Ата шаарында Жамааттык Коопсуздук Келишими уюмуна кирген өлкөлөрдүн президенттеринин бейформал саммити өтөрү белгилүү. Кыргызстандын Казакстандагы элчиси Жаныш Рүстенбеков буга чейин маалымат каражаттарына Чолпон-Ата саммитинде ЖККУнун ыкчам аракеттенчү күчтөрүнүн базасын Кыргызстандын түштүгүндө түзүү маселеси талкууланарын айткан. Ал эми өлкө башчысы Курманбек Бакиев "Рейтер" агенттигине берген маегинде "Бул аскерий база эмес, анын макамы башкачарак болот" деп, Оштун же Баткендин жанында террорчулукка каршы Россия менен кыргыз жоокерлеринин машыгуучу борборун түзүү боюнча сүйлөшүүлөр жүрүп жатканын кеп кылган.
Ишенесизби, бизде машине чыгат
Кыргызстанда комбайн чыгаруучу завод курулду. "Ростсельмаш" ишканасынын өкүлү Эмил Баракановдун айтымында, ушул жылдын сентябрь айында Бишкекте комбайн чогултуучу кыргыз-орус заводунун ачылышы болот. Ушул тапта завод алгачкы он комбайнын курап, анын сегизин саткан. Кыргызстанда куралган комбайндардын баасы 62 миң доллар. Бул баа өлкөгө тыштан келген башка комбайндардыкына караганда төмөн. Комбайндарды куроочу бул заводго кыргыз-орус тарап 50 пайыздан үлүштөргө ээлик кылышат.
22-июлда Ош шаарынын Аношин менен Кара-Суу көчөлөрүнүн кесилишинен 1977-жылы туулган А.Ибрагимов менен уруша кетип, аны көкүрөккө бычак менен сайган 25 жаштагы К.Б. кармалды. Жабырлануучу ооруканага жеткирилип, кылмышкер изкубарлардын колуна түштү. Учурда тергөө иштери башталды.
Казакстандын Жамбул облусуна караштуу Байзак районуна жакын жайгашкан Талас станциясынан 51 жаштагы аялдын өлүгү табылды. Көрсө, кыргызстандык 21 жаштагы Чынара аттуу кыз арак ичип отуруп уруша кетип өлтүргөн экен. Эми Чынараны коңшу республиканын укук коргоо бөлүмү жазаламай болду.
21-июлда күндүзгү саат төрттөр чамасында Токмок шаарынын жергиликтүү ооруканасына 41 жаштагы М.А. көкүрөгүнө сайылган бычактан алган жараттан, ал эми 37 жаштагы М.Р. ичине жеген бычактын жаратынан улам кайрылышкан. Буларды бычактаган 18 жаштагы Токмок шаарынын тургуну А.Ж. кармалды. Көрсө, кылмышкер аларды көчөдөн бычактаган экен.
Бишкек шаарындагы Муса Жалил көчөсүндө ойноп отурган эки жаштагы наристени койдуруп, из жашырып кеткен 25 жаштагы айдоочу кармалды. Наристе ооруканага жеткирилген. Жабырлануучуга жардам көрсөтүүнүн ордуна куйругун түйүп кеткен айдоочу эми тергөөчүлөргө сурак берип отурат. Ал эми Тогуз-Торо районунун тургуну, 27 жаштагы айдоочу борборубуздагы "Баят" базарынын жанынан жети жаштагы кызды машине менен койдуруп кеткен. Жабырланган кыз ооруканага жеткирилип, айдоочу изкубарлардын колуна түштү.
Ысык-Көл облусунун Каракол шаарынан 20-июлда башынан жаракат алып көз жумган 23 жаштагы аялдын өлүгү табылган. Арадан көп өтпөй эле изкубарлардын колуна Каракол шаарынын 30 жаштагы тургуну түштү. Көрсө, кылмышкер маркумду 17-июль күнү эле өлтүрүп, качып жүргөн экен. Ал эми Балыкчы шаарынын изкубарлары 37 жаштагы кишинин жүрөк тушуна бычак сайган аялды 20-июлда кармашты. Жабырлануучу ооруканага жеткенде көз жумду. Канкор аял изкубарлардын торуна түштү.
Омор Султанов кыргызча сүйлөөдөн баш тартты
Кыргыз эл акыны Омор Султанов жакында "…мени кызматтан туура эмес түшүрүштү. Адилет министрлиги аларды туура эмес каттаган" ж.б.д. у. с. дооматтар менен Адилет министрлигин жана Жазуучулар союзунун жаңы жетекчилигин Бишкек шаарындагы райондор аралык сотко берген. Сот процессинде Омокең кыргыз тилинде сүйлөөдөн баш тартып, сот процессин орус тилинде өткөрүүнү талап кылды. Эми 29-июлга которулган соттун жүрүшүндө эл акыны менен анын актоочусунун орусча сүйлөгөн сөздөрүн соттун котормочусу кыргыз тилине которуп, жоопкер катары катышкан Адилет министрлиги менен Жазуучулар союзунун жаңы жетекчилигине түшүндүрөт.
…такталууда деп жатышып эле тарс унутуп калышчу эле
Министр Молдомуса Конгантиевдин буйругуна ылайык журналист Алмаз Ташиевдин өлүмүнөн кийин Ноокат РИИБсинин башчысы Жалил Атамбаев, кызматкери Шүкүр Нурматов жумушуна шалаакы мамиле жасаган деген күнөө менен ээлеген ордунан бошотулду. Алдын ала териштирүүдө аныкталгандай, журналист Алмаз Ташиев милиция кызматкерлери тарабынан токмоктолуп, ооруканадан 12-июлда көз жумган. Калемдешибизди таяктаган милийса кармалып, убактылуу камалды. Мындан тышкары, Башкы прокуратура түзгөн тергөө топ тарабынан бул окуяга милициянын башка кызматкерлеринин канчалык деңгээлде тиешеси бардыгы такталууда.
Шайлоонун шарапаты менен паспорт алууга арыз жазгандардын акыркы партиясы документке ээ болгон жок. Паспорт үстөлү июль айынын орто ченинен эле атуулдардын даярдаган документтерин кабыл алууну артка сүрө баштаган. Буга мамлекеттен бөлүнгөн каражаттын чектелүү экени себеп болду окшойт. Кечээ жакында жарандарды паспорт менен камсыздоо үчүн кошумча 22,5 млн. сом чегерилди. Бул тууралуу өкмөт башчы Игорь Чудинов шайлоого карата даярдыкка байланыштуу болгон жыйында билдирген. Премьер-министрдин айтымында, шайлоого карата 460 миң жаран ички паспортко ээ болгон. Мындан тышкары, өкмөттүн токтому менен 1994-жылы берилген паспортторду колдонуу мөөнөтү узартылганы белгилүү.
Акжол эми 5 млн. сомго кино тартат
Бишкекте "Үмүт" I улуттук жаш киночулар фестивалынын жеңүүчүлөрү аныкталды. Кароо-сынактын башбайгесин жеңген жаш режиссер Акжол Бекболотовго Кинематография департаменти 5 млн. сомго чейин кино тартуу үчүн каражат бөлүп берүүнү убада кылды. Мыкты режиссерлук көрсөткөн Наргиза Маматкулова жана сценарий чебери Алмаз Супатаев, "Салбурун" документалдуу тасмасы үчүн режиссер Нурбек Болотов атайын сыйлык алды. Эң мыкты жаш актриса Айнура Абдрасилова жана актер Балхаш уулу Ренат Кинематография департаментинин Ардак грамоталарына ээ болушту.
Шаардан сыртка барып сүйүшкүлө
Бишкек шаарынын батышка карай кеткен Тынчтык проспектисинин шаардан чыга бериш жээгинде "Сүйүү паркы" ачылды. 30-40 гектарды чамалаган бул аймак мурун кароосуз калып, андагы жасалма көл чалчыкка айлана баштаган. Демилге жеке ишкер Максат Жапаров тарабынан көтөрүлүп, аны шаардын мэриясы колдоп, натыйжада түстүү оргумалары, сүйүү монументи, көккашка көлү, олтуруучу жайлары бар ажайып сейил багы пайда болду. Ачылыш аземинде Бишкек шаарынын мэри Нариман Түлеев бул жай жаштардын тунук махабатына күбө болуп, аларга бакыт тартуулоочу аймакка айланарын айтып, "мен саясатка кызыкпайм, эгер мамлекет башчысы азыркыдай моралдык колдоо көрсөтүп турса, дагы далай эмгек кылабыз" деди. "Сүйүү багына" демөөрчүлөр тарабынан 1 млн. доллар сарпталган.
кыргыз тилиндеги гезит "Агым"
email • архив • редакция
"Ак-Сай, "Ак-Сай, Арпа маселесинде эл менен биргемин"
Күрөш бүттү, эми натыйжа күтөбүз
Террорчулук, экстремизм карааны аралап жүрөбү?..
Ак-Сай, Арпа жайлоосу эмне болду?
"Айпери", "Нарындын" ээсинин эки-үч башы барбы?
Электр дөөтүлөрдүн дурусу менен бурушу
Азап тартып, кор болгондорго ким кол сунат?
Эсенгул ӨМҮРАЛИЕВ, "Ала-Тоо ынтымагы" коомунун төрага орунбасары:
"Шайлоо бүткөн соң талап кылабыз"
"Кайдан, ким менен жолукканымды аялым билет"
"Агымда" дайым жаңылык, Агынан турат жарылып"
Дүйнөдө жалгыз мен төрөгөндөй болдум
Эмне үчүн театрга эл келбейт?
Жандүйнө "ремонту" качан жанданат?
Атай, Муса, Рыспай ким да, А.Мурзабаев деген ким?
"Тегим кыргыз, кыргыздын жылдызы болом!"